<classify> Alisema kuwa michezo ni udugu, urafiki na mapenzi baina ya wanaocheza wenyewe kwa wenyewe na waalimu wao na mashabiki na wapenzi wao kwani huwezi kuwa mchezaji mzuri kama hujafundishwa.Alisema kuwa katika suala la michezo kunahitajika kuweka kando hasira zako ukaingia uwanjani ukafikiria utacheza hapo hutocheza na badala yake utafanya mambo ambayo hayamo kabisa katika malengo ya michezo, ambayo ni udugu, urafiki na mapenzi.Ni lazima tukubaliane na malengo ya kuanzisha kwa michezo yetu, mwenye hasira hawezi kucheza, mwenye hasira anakwenda pahali pengine, kwenye kucheza wanakwenda watu wenye furaha, kwa hiyo michezo ni furaha si Zanzibar tu dunia nzima huwezi kuamka nyumbani kwako asubuhi umeudhiwa ukaenda kucheza itakuwa haichezeki tu, alisisitiza Rais Shein.Hivyo alisema kuwa michezo haitakiwi kuwa na bugdha inatakiwa kuwa na furaha. Na mimi nasisitiza hilo hilo kwamba tucheze kwa furaha, kwani mambo ya michezo ni mila, desturi na tamaduni zetu ambayo zinakwenda pamoja hivyo inahitaji kulindwa, alisema.Sambamba na hilo aliwataka viongozi wa michezo kuziendeleza timu ndogo za madaraja ya chini ili kuweza kuwa na timu bora na za kudumu za wachezaji wakubwa. Alisema kuwa kuviendeleza vipaji vya vijana kutoka madaraja ya chini kama Juvinile, Junior na Central ni jambo la faraja kwani kunatoa timu kubwa nzuri na zenye ushindani.Nayasema haya kwa sababu hata hizo timu za Ulaya zikiwemo Liverpool, Manchester, Chelsea na Bacelona pamoja na timu nyingine zinatamba kutokana na kuwa na msingi mzuri wa timu za watoto wadogo, alisema.Alifahamisha kwamba na hilo si kwa ajili ya mpira wa miguu pekee bali ni kwa michezo yote ambayo bila ya kuwa na timu za watoto haitawezekana kuwa na timu nzuri. Lazima tuzitafute timu za watoto, tuziunde, tuzilee, baadae ziweze kuchezea michezo yao katika timu kubwa, zile timu tunazozipenda za Uingereza zote zina timu za watoto wachezaji wao wakiwa na miaka 15 wanawaweka katika timu nyingine, hawa kina Rooney, David Beckam wote wamelelewa vizuri, alisema.Hatahivyo, alisema kuwa kwa sasa Zanzibar haioni vuguvugu sana la timu ndogo kulelewa na timu kubwa zikakuzwa zikachezea timu kubwa, Vugu vugu hilo silioni kwa michezo yote, pointi yangu hapa nasisitiza kuimarisha michezo na kuwaandaa vijana wetu, alisema.Katika hafla hiyo rais Shein alitoa vifaa mbalimbali vya michezo kwa vyama vya soka, mpira wa wavu, mpira wa kikapu, netiboli, mpira wa meza, mikono, Olimpiki Maalum, Vinyoya, Viziwi, Kuogelea, Judo, Karate na Chama cha Kunyanyua Vitu Vizito.  <topic>: michezo 